erhwenkuo/poetry-chinese-zhtw huggingface dataset:
貽廬山清溪觀王尊師
作者：李中（唐）

霞帔星冠複杖藜，積年修煉住靈溪。松軒睡覺冷雲起，鼎中龍虎功成後，海上三山去不迷。
王昭君
作者：李中（唐）

蛾眉翻自累，萬裡陷窮邊。滴淚胡風起，寬心漢月圓。飛塵長翳日，白草自連天。誰貢和親策，千秋汙簡編。
送姚端先輩歸甯
作者：李中（唐）

知君歸覲省，稱意涉通津。解纜汀洲曉，張帆煙水春。牽吟芳草遠，貰酒亂花新。拜慶庭闈處，蟾枝香滿身。
江村晚秋作
作者：李中（唐）

高秋水村路，隔岸見人家。好是經霜葉，紅於帶露花。臨罾魚易得，就店酒難賒。吟興胡能盡，風清日又斜。
蛩
作者：李中（唐）

月冷莎庭夜已深，百蟲聲外有清音。詩情正苦無眠處，愧爾階前相伴吟。
感秋書事
作者：李中（唐）

宦途憔悴雪生頭，家計相牽未得休。紅蓼白蘋訊息斷，舊溪煙月負漁舟。
訪廬山歸章禪伯
作者：李中（唐）

沉沉石室疏鐘後，寂寂莎池片月明。多少學徒求妙法，要於言下悟無生。
廬山棲隱洞譚先生院留題
作者：李中（唐）

壇畔歸雲冷濕襟，拂苔移石坐花陰。偶然醒得莊周夢，始覺玄門興味深。
江行值暴風雨
作者：李中（唐）

風狂雨暗舟人懼，自委神明志不邪。投得葦灣波浪息，岸頭煙火近人家。
杪秋夕吟懷寄宋維先輩
作者：李中（唐）

江島窮秋木葉稀，月高何處搗寒衣。苦嗟不見登龍客，此夜悠悠一夢飛。
七夕
作者：李中（唐）

星河耿耿正新秋，絲竹千家列彩樓。可惜穿針方有興，纖纖初月苦難留。
吉水作尉時酬閻侍禦見寄
作者：李中（唐）

謬佐驅雞任，常思賦鵩人。未諧林下約，空感病來身。鎖徑青苔老，鋪階紅葉新。相思不可見，猶喜得書頻。
清溪逢張惟貞秀才
作者：李中（唐）

洞隱紅霞外，房開碧嶂根。昔年同煉句，幾夜共聽猿。考古書千卷，忘憂酒一樽。如今歸建業，雅道喜重論。
送閻侍禦歸闕
作者：李中（唐）

羨君乘紫詔，歸路指通津。鼓棹煙波暖，還京雨露新。趨朝丹禁曉，聳轡九衢春。自愧湮沈者，隨軒未有因。
甲子歲罷吉水縣過鐘陵時暮春維舟江渚謁柴太尉席上作
作者：李中（唐）

公侯延駐暫踟躕，況值風光三月初。亂落杯盤花片小，卻笑田家門下客，當時容易歎車魚。
海上春夕旅懷寄左偃
作者：李中（唐）

柳過清明絮亂飛，感時懷舊思淒淒。月生樓閣雲初散，北山高臥風騷客，安得同吟複杖藜。
江次維舟登古寺
作者：李中（唐）

輟棹因過古梵宮，荒涼門徑鎖苔茸。綠陰滿地前朝樹，吟餘卻返來時路，回首盤桓尚駐筇。
春日招宋維先輩
作者：李中（唐）

甕中竹葉今朝熟，鑒裡桃花昨日開。為報廣寒攀桂客，莫辭相訪共銜杯。
吹笛兒
作者：李中（唐）

隴頭休聽月明中，妙竹嘉音際會逢。見爾樽前吹一曲，令人重憶許雲封。
所思
作者：李中（唐）

解佩當時在洛濱，悠悠疑是夢中身。自從物外無訊息，花謝鶯啼近十春。
吉水縣酬夏侯秀才見寄
作者：李中（唐）

啟鑒悠悠兩鬢蒼，病來心緒易淒涼。知音不到吟還懶，鎖印開簾又夕陽。
和友人喜雪
作者：李中（唐）

臘雪頻頻降，成堆不可除。伴吟花莫並，銷瘴藥何如。謝女詩成處，袁安睡起初。深迷樵子徑，冷逼旅人居。惹砌催樽俎，飄窗入簿書。最宜樓上望，散亂滿空虛。
感事呈所知
作者：李中（唐）

競愛松筠翠，皆憐桃李芳。如求濟世廣，桑柘願商量。
送汪濤
作者：李中（唐）

知君別家後，不免淚沾襟。芳草千里路，夕陽孤客心。花飛當野渡，猿叫在煙岑。霄漢知音在，何須恨陸沈。
言志寄劉鈞秀才
作者：李中（唐）

童稚親儒墨，時平喜道存。酬身指書劍，賦命委乾坤。秋爽鼓琴興，月清搜句魂。與君同此志，終待至公論。
訪澄上人
作者：李中（唐）

尋師來靜境，神骨覺清涼。一餉逢秋雨，相留坐竹堂。石渠堆敗葉，莎砌咽寒螿。話到南能旨，怡然萬慮忘。
經古寺
作者：李中（唐）

殿宇半隳摧，門臨野水開。雲凝何代樹，草蔽此時臺。繞塔堆黃葉，沿階積綠苔。踟躕日將暮，棲鳥入巢來。
送王道士遊東海
作者：李中（唐）

巨浸常牽夢，雲遊豈覺勞。遙空收晚雨，虛閣看秋濤。必若思三島，應須釣六鼇。如通十洲去，誰信碧天高。
貽青陽宰
作者：李中（唐）

徵賦常登限，名山管最多。吏閑民訟少，時得訪煙蘿。
哭故主人陳太師
作者：李中（唐）

十年孤跡寄侯門，入室升堂忝厚恩。遊遍春郊隨茜旆，長慟裴回逝川上，白楊蕭颯又黃昏。
秋江夜泊寄劉鈞
作者：李中（唐）

萬裡江山斂暮煙，旅情當此獨悠然。沙汀月冷帆初卸，與君共俟酬身了，結侶波中寄釣船。
題長樂驛壁
作者：無名氏（唐）

三十驊騮一烘塵，來時不鎖杏園春。楊花滿地如飛雪，應有偷遊曲水人。
絕句
作者：無名氏（唐）

傳聞天子訪沈淪，萬裡懷書西入秦。早知不用無媒客，恨別江南楊柳春。
《題取經詩
作者：無名氏（唐）

晉宋齊梁唐代間，高僧求法離長安。去人成百歸無十，後賢如未諳斯旨，往往將經容易看。
題水心寺水軒
作者：無名氏（唐）

分飛南渡春風晚，卻返家林事業空。無限離情似楊柳，萬條垂向楚江東。
王昭君
作者：無名氏（唐）

猗蘭恩寵歇，昭陽幸禦稀。朝辭漢闕去，夕見胡塵飛。寄信秦樓下，因書秋雁歸。
王昭君
作者：無名氏（唐）

一回望月一回悲，望月月移人不移。何時得見漢朝使，為妾傳書斬畫師。
粉箋題詩
作者：無名氏（唐）

三月江南花滿枝，風輕簾幕燕爭飛。遊人休惜夜秉燭，楊柳陰濃春欲歸。
詠美人騎馬
作者：無名氏（唐）

駿馬嬌仍穩，春風灞岸晴。促來金鐙短，扶上玉人輕。帽束雲鬟亂，鞭籠翠袖明。不知從此去，何處更傾城。
六言詩
作者：無名氏（唐）

把酒留君聽琴，那堪歲暮離心。霜葉無風自落，望盡青山猶在，不知何處相尋。
胡笳曲
作者：無名氏（唐）

月明星稀霜滿野，氈車夜宿陰山下。漢家自失李將軍，單於公然來牧馬。
桃源行送友人
作者：無名氏（唐）

武陵川徑入幽遐，中有雞犬秦人家，家傍流水多桃花。桃花兩邊種來久，流水一道何時有。垂條落蕊暗春風，時有仙鳥來銜花，曾無世人此攜手。可憐不知若為名，相見維舟登覽處，紅堤綠岸宛然成。多君此去從仙隱，
唐衢墓
作者：無名氏（唐）

京洛先生三尺墳，陰風慘慘土和雲。從來有感君皆哭，今日無君誰哭君。
宮詞
作者：無名氏（唐）

花萼樓前春正濃，濛濛柳絮舞晴空。金錢擲罷嬌無力，笑倚欄幹屈曲中。
拋球詩
作者：無名氏（唐）

侍宴黃昏未肯休，玉階夜色月如流。朝來自詫承恩最，笑倩傍人認繡球。
豔歌
作者：無名氏（唐）

月裡嫦娥不畫眉，只將雲霧作羅衣。不知夢逐青鸞去，猶把花枝蓋面歸。
楊柳枝
作者：無名氏（唐）

萬裡長江一帶開，岸邊楊柳幾千栽。錦帆未落西風起，惆悵龍舟去不回。
河中石刻
作者：無名氏（唐）

雨滴空階曉，無心換夕香。井梧花落盡，一半在銀床。
古硯
作者：無名氏（唐）

癖性愛古物，終歲求不得。昨朝得古硯，蘭河灘之側。波濤所擊觸，背面生隟隙。質狀樸且醜，令人作不得。
絕句
作者：無名氏（唐）

釣罷孤舟系葦梢，酒開新甕鮓開包。自從江浙為漁父，二十餘年手不叉。
題童氏畫
作者：無名氏（唐）

林下材華雖可尚，筆端人物更清妍。如何不出深閨裡，能以丹青寫外邊。
失題
作者：無名氏（唐）

春朝散微雨，庭樹開芸綠。上有懷春鳥，間關斷複續。謂言□野中，定是珠城曲。我自牽時幸，以慚羈旅束。爾不鳴幽林，來此將何欲。
姜宣彈小胡笳引歌
作者：無名氏（唐）

雷氏金徽琴，王君寶重輕千金。三峽流中將得來，哀笳慢指董家本，姜宣得之妙思忖。泛徽胡雁咽蕭蕭，潺湲疑是舞鸊鵜，砉騞如聞發鳴鏑。流宮變徵漸幽咽，哀弦已罷春恨長，恨長何如懷我鄉。我鄉安在長城窟，
羅浮山
作者：無名氏（唐）

四百餘峰海上排，根連蓬島蔭天臺。百靈若為移中土，蒿華都為一小堆。
湯周山
作者：無名氏（唐）

湯週二大仙，廬此得昇天。風俗因興廟，春秋不記年。錦雲張紫蓋，琴溜瀉鳴泉。丹灶猶存鼎，仙花發故園。
永州舜廟詩
作者：無名氏（唐）

遊湘有餘怨，豈是聖人心。行路猿啼古，祠宮夢草深。素風傳舊俗，異跡閉荒林。巡狩去不返，煙雲愁至今。九嶷天一半，山盡海沉沉。
絕句
作者：無名氏（唐）

綠楊陰轉畫橋斜，舟有笙歌岸有花。盡日會稽山色裡，蓬萊清淺水仙家。
三學山盤陀石上刻詩
作者：無名氏（唐）

拔地山巒秀，排空殿閣斜。雲供數州雨，樹獻九天花。夜月摩峰頂，秋鐘徹海涯。長松拂星漢，一一是仙槎。
合水縣玉泉石崖刻
作者：無名氏（唐）

山脈逗飛泉，泓澄傍岩石。亂垂寒玉筱，碎灑珍珠滴。澄波涵永珍，明鏡瀉天色。有時乘月來，賞詠還自適。
紀遊東觀山
作者：無名氏（唐）

瑰奇恣搜討，貝闕青瑤房。才隘疑永巷，俄敞如華堂。玉梁窈浮溪，瓊戶正當窗。仙佛肖彷彿，鐘鼓鍧擊撞。贔贔左顧龜，狺狺欲吠尨。丹灶儼亡恙，芝田靄生香。搏噬千怪聚，絢爛五色光。更無一塵涴，但覺六月涼。玲瓏穿屢折，詰曲通三湘。神鬼若剜刻，乾坤真混茫。入如深夜暗，出喜皦日光。隔世驚瞬息，異境難揣量。
題焚經臺
作者：無名氏（唐）

門徑蕭蕭長綠苔，一回登此一徘徊。青牛謾說函關去，春風也解嫌狼藉，吹盡當年道教灰。
讀老子
作者：白居易（唐）

言者不如知者默，此語吾聞於老君。若道老君是知者，緣何自著五千文。
讀莊子
作者：白居易（唐）

莊生齊物同歸一，我道同中有不同。遂性逍遙雖一致，鸞凰終校勝蛇蟲。
讀禪經
作者：白居易（唐）

須知諸相皆非相，若住無餘卻有餘。言下忘言一時了，攝動是禪禪是動，不禪不動即如如。
感興二首
作者：白居易（唐）

吉凶禍福有來由，但要深知不要憂。只見火光燒潤屋，雖異匏瓜難不食，大都食足早宜休。魚能深入寧憂釣，鳥解高飛豈觸羅。熱處先爭炙手去，我有一言君記取，世間自取苦人多。
問鶴
作者：白居易（唐）

烏鳶爭食雀爭窠，獨立池邊風雪多。盡日蹋冰翹一足，不鳴不動意如何。
代鶴答
作者：白居易（唐）

鷹爪攫雞雞肋折，鶻拳蹴雁雁頭垂。何如斂翅水邊立，飛上雲松棲穩枝。
閑臥有所思二首
作者：白居易（唐）

向夕搴簾臥枕琴，微涼入戶起開襟。偶因明月清風夜，始知洛下分司坐，一日安閒直萬金。權門要路是身災，散地閒居少禍胎。今日憐君嶺南去，大抵吉凶多自致，李斯一去二疏回。
喜閑
作者：白居易（唐）

蕭灑伊嵩下，優遊黃綺間。未曾一日悶，已得六年閑。魚鳥為徒侶，煙霞是往還。伴僧禪閉目，迎客笑開顏。興發宵遊寺，慵時晝掩關。夜來風月好，悔不宿香山。
詩酒琴人例多薄命予酷好三事雅當此科而所得已多為幸斯甚偶成狂詠聊寫愧懷
作者：白居易（唐）

愛琴愛酒愛詩客，多賤多窮多苦辛。中散步兵終不貴，只合飄零隨草木，誰教淩厲出風塵。榮名厚祿二千石，
寄明州於駙馬使君三絕句
作者：白居易（唐）

有花有酒有笙歌，其奈難逢親故何。近海饒風春足雨，白須太守悶時多。平陽音樂隨都尉，留滯三年在浙東。吳越聲邪無法用，莫教偷入管絃中。何郎小妓歌喉好，嚴老呼為一串珠。海味腥鹹損聲氣，聽看猶得斷腸無。
閑臥
作者：白居易（唐）

薄食當齋戒，散班同隱淪。佛容為弟子，天許作閒人。唯置床臨水，都無物近身。清風散發臥，兼不要紗巾。
春早秋初，因時即事，兼寄浙東李侍郎
作者：白居易（唐）

春早秋初晝夜長，可憐天氣好年光。和風細動簾帷暖，閑從蕙草侵階綠，靜任槐花滿地黃。理曲管絃聞後院，
新秋喜涼
作者：白居易（唐）

過得炎蒸月，尤宜老病身。衣裳朝不潤，枕簟夜相親。樓月纖纖早，波風嫋嫋新。光陰與時節，先感是詩人。
初夏閑吟，兼呈韋賓客
作者：白居易（唐）

孟夏清和月，東都閒散官。體中無病痛，眼下未饑寒。世事聞常悶，交遊見即歡。杯觴留客切，妓樂取人寬。雪鬢隨身老，雲心著處安。此中殊有味，試說向君看。
哭崔二十四常侍
作者：白居易（唐）

貂冠初別九重門，馬鬣新封四尺墳。薤露歌詞非白雪，莫道高風無繼者，一千年內有崔君。
奉酬侍中夏中雨後遊城南莊見示八韻
作者：白居易（唐）

島樹間林巒，雲收雨氣殘。四山嵐色重，五月水聲寒。老鶴兩三隻，新篁千萬竿。化成天竺寺，移得子陵灘。心覺閑彌貴，身緣健更歡。帝將風後待，人作謝公看。甪裡年雖老，高陽興未闌。佳辰不見召，爭免趁杯盤。
送兗州崔大夫駙馬赴鎮
作者：白居易（唐）

戚裡誇為賢駙馬，儒家認作好詩人。魯侯不得辜風景，沂水年年有暮春。
少年問
作者：白居易（唐）

少年怪我問如何，何事朝朝醉複歌。號作樂天應不錯，憂愁時少樂時多。
問少年
作者：白居易（唐）

千首詩堆青玉案，十分酒寫白金盂。回頭卻問諸年少，作個狂夫得了無。
代琵琶弟子謝女師曹供奉寄新調弄譜
作者：白居易（唐）

琵琶師在九重城，忽得書來喜且驚。一紙展看非舊譜，珠顆淚沾金捍撥，紅妝弟子不勝情。
代林園戲贈
作者：白居易（唐）

南院今秋遊宴少，西坊近日往來頻。假如宰相池亭好，作客何如作主人。
戲答林園
作者：白居易（唐）

豈獨西坊來往頻，偷閒處處作遊人。衡門雖是棲遲地，不可終朝鎖老身。
重戲贈
作者：白居易（唐）

集賢池館從他盛，履道林亭勿自輕。往往歸來嫌窄小，年年為主莫無情。
重戲答
作者：白居易（唐）

小水低亭自可親，大池高館不關身。林園莫妒裴家好，憎故憐新豈是人。
早秋登天宮寺閣贈諸客
作者：白居易（唐）

天宮閣上醉蕭辰，絲管閑聽酒慢巡。為向涼風清景道，今朝屬我兩三人。
曉上天津橋閑望偶逢盧郎中、張員外攜酒同傾
作者：白居易（唐）

上陽宮裡曉鐘後，天津橋頭殘月前。空闊境疑非下界，此處相逢傾一醆，始知地上有神仙。
八月十五日夜同諸客玩月
作者：白居易（唐）

月好共傳唯此夜，境閑皆道是東都。嵩山表裡千重雪，誠知亦有來年會，保得晴明強健無。
對晚開夜合花贈皇甫郎中
作者：白居易（唐）

移晚校一月，花遲過半年。紅開杪秋日，翠合欲昏天。白露滴未死，涼風吹更鮮。後時誰肯顧，唯我與君憐。
醉遊平泉
作者：白居易（唐）

狂歌箕踞酒尊前，眼不看人面向天。洛客最閑唯有我，一年四度到平泉。
題贈平泉韋徵君拾遺
作者：白居易（唐）

箕潁千年後，唯君得古風。位留丹陛上，身入白雲中。躁靜心相背，高低跡不同。籠雞與梁燕，不信有冥鴻。
酬皇甫郎中對新菊花見憶
作者：白居易（唐）

愛菊高人吟逸韻，悲秋病客感衰懷。黃花助興方攜酒，愧君相憶東籬下，擬廢重陽一日齋。
夜宴醉後留獻裴侍中
作者：白居易（唐）

九燭臺前十二姝，主人留醉任歡娛。翩翻舞袖雙飛蝶，南山賓客東山妓，此會人間曾有無。
和韋庶子遠坊赴宴未夜先歸之作兼呈裴員外
作者：白居易（唐）

促席留歡日未曛，遠坊歸思已紛紛。無妨按轡行乘月，到時常晚歸時早，笑樂三分校一分。
集賢池答侍中問
作者：白居易（唐）

主人晚入皇城宿，問客裴回何所須。池月幸閑無用處，今宵能借客遊無。
楊柳枝二十韻
作者：白居易（唐）

小妓攜桃葉，新聲蹋柳枝。妝成剪燭後，醉起拂衫時。繡履嬌行緩，花筵笑上遲。身輕委迴雪，羅薄透凝脂。笙引簧頻暖，箏催柱數移。樂童翻怨調，才子與妍詞。便想人如樹，先將發比絲。風條搖兩帶，煙葉貼雙眉。口動櫻桃破，鬟低翡翠垂。枝柔腰嫋娜，荑嫩手葳蕤。唳鶴晴呼侶，哀猿夜叫兒。玉敲音歷歷，珠貫字累累。袖為收聲點，釵因赴節遺。重重遍頭別，一一拍心知。塞北愁攀折，江南苦別離。黃遮金穀岸，綠映杏園池。春惜芳華好，秋憐顏色衰。取來歌裡唱，勝向笛中吹。曲罷那能別，情多不自持。纏頭無別物，一首斷腸詩。
答皇甫十郎中秋深酒熟見憶
作者：白居易（唐）

煙景冷蒼茫，秋深夜夜霜。為思池上酌，先覺甕頭香。未暇傾巾漉，還應染指嘗。醍醐慚氣味，琥珀讓晶光。若許陪歌席，須容散道場。月終齋戒畢，猶及菊花黃。
老去
作者：白居易（唐）

老去愧妻兒，冬來有勸詞。暖寒從飲酒，沖冷少吟詩。戰勝心還壯，齋勤體校羸。由來世間法，損益合相隨。
送宗實上人遊江南
作者：白居易（唐）

忽辭洛下緣何事，擬向江南住幾時。每過渡頭應問法，無妨菩薩是船師。
和同州楊侍郎誇柘枝見寄
作者：白居易（唐）

細吟馮翊使君詩，憶作餘杭太守時。君有一般輸我事，柘枝看校十年遲。
冬初酒熟二首
作者：白居易（唐）

霜繁脆庭柳，風利剪池荷。月色曉彌苦，鳥聲寒更多。秋懷久寥落，冬計又如何。一甕新醅酒，萍浮春水波。酒熟無來客，因成獨酌謠。人間老黃綺，地上散松喬。忽忽醒還醉，悠悠暮複朝。殘年多少在，盡付此中銷。
送姚杭州赴任，因思舊遊二首
作者：白居易（唐）

與君細話杭州事，為我留心莫等閒。閭裡固宜勤撫恤，且喜詩人重管領，遙飛一醆賀江山。渺渺錢唐路幾千，想君到後事依然。靜逢竺寺猿偷橘，舍人雖健無多興，老校當時八九年。
寄李相公
作者：白居易（唐）

漸老只謀歡，雖貧不要官。唯求造化力，試為駐春看。
冬日平泉路晚歸
作者：白居易（唐）

山路難行日易斜，煙村霜樹欲棲鴉。夜歸不到應閒事，熱飲三杯即是家。
利仁北街作
作者：白居易（唐）

草色斑斑春雨晴，利仁坊北面西行。踟躕立馬緣何事，認得張家歌吹聲。
洛陽堰閑行
作者：白居易（唐）

洛陽堰上新晴日，長夏門前欲暮春。遇酒即沽逢樹歇，七年此地作閒人。
過永寧
作者：白居易（唐）

村杏野桃繁似雪，行人不醉為誰開。賴逢山縣盧明府，引我花前勸一杯。
往年稠桑曾喪白馬題詩廳壁今來尚存又複感懷更題絕句
作者：白居易（唐）

路傍埋骨蒿草合，壁上題詩塵蘚生。馬死七年猶悵望，自知無乃太多情。
羅敷水
作者：白居易（唐）

野店東頭花落處，一條流水號羅敷。芳魂豔骨知何處，春草茫茫墓亦無。
路逢青州王大夫赴鎮，立馬贈別
作者：白居易（唐）

大旆擁金羈，書生得者稀。何勞問官職，豈不見光輝。赫赫人爭看，翩翩馬欲飛。不期前歲尹，駐節語依依。
和楊同州寒食幹坑會後聞楊工部欲到知予與工部有宿酲
作者：白居易（唐）

夜飲歸常晚，朝眠起更遲。舉頭中酒後，引手索茶時。拂枕青長袖，欹簪白接z5。宿酲無興味，先是肺神知。
和劉汝州酬侍中見寄長句因書集賢坊勝事戲而問之
作者：白居易（唐）

洛川汝海封畿接，履道集賢來往頻。一複時程雖不遠，聞道郡齋還有酒，花前月下對何人。
池上二絕
作者：白居易（唐）

山僧對棋坐，局上竹陰清。映竹無人見，時聞下子聲。小娃撐小艇，偷採白蓮回。不解藏蹤跡，浮萍一道開。
白羽扇
作者：白居易（唐）

素是自然色，圓因裁製功。颯如鬆起籟，飄似鶴翻空。盛夏不銷雪，終年無盡風。引秋生手裡，藏月入懷中。麈尾斑非疋，蒲葵陋不同。何人稱相對，清瘦白須翁。
五月齋戒罷宴徹樂聞韋賓客皇甫郎中飲會亦稀又知欲攜酒饌出齋先以長句呈謝
作者：白居易（唐）

妓房匣鏡滿紅埃，酒庫封瓶生綠苔。居士爾時緣護戒，隨意往還君莫怪，坐禪僧去飲徒來。
閑園獨賞
作者：白居易（唐）

午後郊園靜，晴來景物新。雨添山氣色，風借水精神。永日若為度，獨遊何所親。仙禽狎君子，芳樹倚佳人。蟻鬥王爭肉，蝸移舍逐身。蝶雙知伉儷，蜂分見君臣。蠢蠕形雖小，逍遙性即均。不知鵬與鷃，相去幾微塵。
種柳三詠
作者：白居易（唐）

白頭種松桂，早晚見成林。不及栽楊柳，明年便有陰。春風為催促，副取老人心。從君種楊柳，夾水意如何。準擬三年後，青絲拂綠波。仍教小樓上，對唱柳枝歌。更想五年後，千千條麴塵。路傍深映月，樓上暗藏春。愁殺閒遊客，聞歌不見人。
偶吟
作者：白居易（唐）

好官病免曾三度，散地歸休已七年。老自退閑非世棄，便得一年生計足，與君美食複甘眠。
池上即事
作者：白居易（唐）

移床避日依松竹，解帶當風掛薜蘿。鈿砌池心綠蘋合，家醞瓶空人客絕，今宵爭奈月明何。
南塘暝興
作者：白居易（唐）

水色昏猶白，霞光暗漸無。風荷搖破扇，波月動連珠。蟋蟀啼相應，鴛鴦宿不孤。小僮頻報夜，歸步尚踟躕。
小宅
作者：白居易（唐）

小宅裡閭接，疏籬雞犬通。渠分南巷水，窗借北家風。庾信園殊小，陶潛屋不豐。何勞問寬窄，寬窄在心中。
諭親友
作者：白居易（唐）

適情處處皆安樂，大抵園林勝市朝。煩鬧榮華猶易過，終日相逢不相見，兩心相去一何遙。
龍門送別皇甫澤州赴任、韋山人南遊
作者：白居易（唐）

隼旟歸洛知何日，鶴駕還嵩莫過春。惆悵香山雲水冷，明朝便是獨遊人。
劉蘇州寄釀酒糯米李浙東寄楊柳枝舞衫偶因嘗酒試衫輒成長句寄謝之
作者：白居易（唐）

柳枝謾蹋試雙袖，桑落初香嘗一杯。金屑醅濃吳米釀，慚愧故人憐寂寞，三千裡外寄歡來。
詔授同州刺史，病不赴任，因詠所懷
作者：白居易（唐）

同州慵不去，此意複誰知。誠愛俸錢厚，其如身力衰。可憐病判案，何似醉吟詩。勞逸懸相遠，行藏決不疑。徒煩人勸諫，只合自尋思。白髮來無限，青山去有期。野心惟怕鬧，家口莫愁饑。賣卻新昌宅，聊充送老資。
寄楊六侍郎
作者：白居易（唐）

西戶最榮君好去，左馮雖穩我慵來。秋風一箸鱸魚鱠，張翰搖頭喚不回。
韋七自太子賓客再除秘書監，以長句賀而餞之
作者：白居易（唐）

離筵莫愴且同歡，共賀新恩拜舊官。屈就商山伴麋鹿，老監姓名應在壁，相思試為拂塵看。
酒熟憶皇甫十
作者：白居易（唐）

新酒此時熟，故人何日來。自從金穀別，不見玉山頹。疏索柳花碗，寂寥荷葉杯。今冬問氈帳，雪裡為誰開。
九年十一月二十一日感事而作
作者：白居易（唐）

禍福茫茫不可期，大都早退似先知。當君白首同歸日，麒麟作脯龍為醢，何似泥中曳尾龜。
即事重題
作者：白居易（唐）

重裘暖帽寬氈履，小閣低窗深地爐。身穩心安眠未起，西京朝士得知無。
將歸渭村先寄舍弟
作者：白居易（唐）

一年年覺此身衰，一日日知前事非。詠月嘲風先要減，為報阿連寒食下，與吾釀酒掃柴扉。
看嵩洛有歎
作者：白居易（唐）

今日看嵩洛，回頭歎世間。榮華急如水，憂患大於山。見苦方知樂，經忙始愛閑。未聞籠裡鳥，飛出肯飛還。
詠懷
作者：白居易（唐）

隨緣逐處便安閒，不入朝廷不住山。心似虛舟浮水上，處分貧家殘活計，匹如身後莫相關。
詠老贈夢得
作者：白居易（唐）

與君俱老也，自問老何如。眼澀夜先臥，頭慵朝未梳。有時扶杖出，盡日閉門居。懶照新磨鏡，休看小字書。情於故人重，跡共少年疏。唯是閒談興，相逢尚有餘。
獨遊
作者：元稹（唐）

遠地難逢侶，閒人且獨行。上山隨老鶴，接酒待殘鶯。花當西施面，泉勝衛玠清。鵜鶘滿春野，無限好同聲。
洞庭湖
作者：元稹（唐）

人生除泛海，便到洞庭波。駕浪沉西日，吞空接曙河。虞巡竟安在，軒樂詎曾過。唯有君山下，狂風萬古多。
雪天
作者：元稹（唐）

故鄉千里夢，往事萬重悲。小雪沉陰夜，閑窗老病時。獨聞歸去雁，偏詠別來詩。慚愧紅妝女，頻驚兩鬢絲。
贈熊士登
作者：元稹（唐）

平生本多思，況複老逢春。今日梅花下，他鄉值故人。
別嶺南熊判官
作者：元稹（唐）

十年常遠道，不忍別離聲。況複三巴外，仍逢萬裡行。桐花新雨氣，梨葉晚春晴。到海知何日，風波從此生。
水上寄樂天
作者：元稹（唐）

眼前明月水，先入漢江流。漢水流江海，西江過庾樓。庾樓今夜月，君豈在樓頭。萬一樓頭望，還應望我愁。
夏陽亭臨望，寄河陽侍禦堯
作者：元稹（唐）

望遠音書絕，臨川意緒長。殷勤眼前水，千里到河陽。
日高睡
作者：元稹（唐）

隔是身如夢，頻來不為名。憐君近南住，時得到山行。
輞川
作者：元稹（唐）

世累為身累，閑忙不自由。殷勤輞川水，何事出山流。
天壇歸
作者：元稹（唐）

為結區中累，因辭洞裡花。還來舊城郭，煙火萬人家。
雨後
作者：元稹（唐）

倦寢數殘更，孤燈暗又明。竹梢餘雨重，時複拂簾驚。
晴日
作者：元稹（唐）

多病苦虛羸，晴明強展眉。讀書心緒少，閑臥日長時。
直臺
作者：元稹（唐）

麋入神羊隊，鳥驚海鷺眠。仍教百餘日，迎送直廳前。
行宮
作者：元稹（唐）

寥落古行宮，宮花寂寞紅。白頭宮女在，閑坐說玄宗。
醉行
作者：元稹（唐）

秋風方索漠，霜貌足暌攜。今日騎驄馬，街中醉蹋泥。
指巡胡
作者：元稹（唐）

遣悶多憑酒，公心只仰胡。挺身唯直指，無意獨欺愚。
飲新酒
作者：元稹（唐）

聞君新酒熟，況值菊花秋。莫怪平生志，圖銷盡日愁。
香球
作者：元稹（唐）

順俗唯團轉，居中莫動搖。愛君心不惻，猶訝火長燒。
景申秋八首
作者：元稹（唐）

年年秋意緒，多向雨中生。漸欲煙火近，稍憐衣服輕。詠詩閑處立，憶事夜深行。濩落尋常慣，淒涼別為情。蚊幌雨來卷，燭蛾燈上稀。啼兒冷秋簟，思婦問寒衣。簾斷螢火入，窗明蝙蝠飛。良辰日夜去，漸與壯心違。嗢嗢簷溜凝，丁丁窗雨繁。枕傾筒簟滑，幔颭案燈翻。喚魘兒難覺，吟詩婢苦煩。強眠終不著，閑臥暗消魂。瓶瀉高簷雨，窗來激箭風。病憎燈火暗，寒覺薄幃空。婢報樵蘇竭，妻愁院落通。老夫慵計數，教想蔡城東。風頭難著枕，病眼厭看書。無酒銷長夜，回燈照小餘。三元推廢王，九曜入乘除。廊廟應多算，參差斡太虛。經雨籬落壞，入秋田地荒。竹垂哀折節，蓮敗惜空房。小片慈菇白，低叢柚子黃。眼前撩亂輩，無不是同鄉。雨柳枝枝弱，風光片片斜。蜻蜓憐曉露，蛺蝶戀秋花。饑啅空籬雀，寒棲滿樹鴉。荒涼池館內，不似有人家。病苦十年後，連陰十日餘。人方教作鼠，天豈遣為魚。鮫綻酆城劍，蟲凋鬼火書。出聞泥濘盡，何地不摧車。
遣行十首
作者：元稹（唐）

慘切風雨夕，沉吟離別情。燕辭前日社，蟬是每年聲。暗淚深相感，危心亦自驚。不如元不識，俱作路人行。十五年前事，恓惶無限情。病僮更借出，羸馬共馳聲。射葉楊才破，聞弓雁已驚。小年辛苦學，求得苦辛行。徙倚簷宇下，思量去住情。暗螢穿竹見，斜雨隔窗聲。就枕回轉數，聞雞撩亂驚。一家同草草，排比送君行。已愴朋交別，複懷兒女情。相兄亦相舊，同病又同聲。白髮年年剩，秋蓬處處驚。不堪身漸老，頻送異鄉行。塞上風雨思，城中兄弟情。北隨鵷立位，南送雁來聲。遇適尤兼恨，聞書喜複驚。唯應遙料得，知我伴君行。暮欲歌吹樂，暗沖泥水情。稻花秋雨氣，江石夜灘聲。犬吠穿籬出，鷗眠起水驚。愁君明月夜，獨自入山行。七過褒城驛，回回各為情。八年身世夢，一種水風聲。尋覓詩章在，思量歲月驚。更悲西塞別，終夜繞池行。褒縣驛前境，曲江池上情。南堤衰柳意，西寺晚鐘聲。雲水興方遠，風波心已驚。可憐皆老大，不得自由行。見說巴風俗，都無漢性情。猿聲蘆管調，羌笛竹雞聲。迎候人應少，平安火莫驚。每逢危棧處，須作貫魚行。聞道陰平郡，翛然古戍情。橋兼麋鹿蹋，山應鼓鼙聲。羌婦梳頭緊，蕃牛護尾驚。憐君閑悶極，只傍白江行。
生春二十首
作者：元稹（唐）

何處生春早，春生雲色中。籠蔥閑著水，晻淡欲隨風。度曉分霞態，餘光庇雪融。晚來低漠漠，渾欲泥幽叢。何處生春早，春生漫雪中。渾無到地片，唯逐入樓風。屋上些些薄，池心旋旋融。自悲銷散盡，誰假入蘭叢。何處生春早，春生霽色中。遠林橫返照，高樹亞東風。水凍霜威庇，泥新地氣融。漸知殘雪薄，杪近最憐叢。何處生春早，春生曙火中。星圍分暗陌，煙氣滿晴風。宮樹棲鴉亂，城樓帶雪融。競排閶闔側，珂傘自相叢。何處生春早，春生曉禁中。殿階龍旆日，漏閣寶箏風。藥樹香煙重，天顏瑞氣融。柳梅渾未覺，青紫已叢叢。何處生春早，春生江路中。雨移臨浦市，晴候過湖風。蘆筍錐猶短，淩澌玉漸融。數宗船載足，商婦兩眉叢。何處生春早，春生野墅中。病翁閑向日，徵婦懶成風。斫筤天雖暖，穿區凍未融。鞭牛縣門外，爭土蓋蠶叢。何處生春早，春生冰岸中。尚憐扶臘雪，漸覺受東風。織女雲橋斷，波神玉貌融。便成嗚咽去，流恨與蓮叢。何處生春早，春生柳眼中。芽新才綻日，茸短未含風。綠誤眉心重，黃驚蠟淚融。碧條殊未合，愁緒已先叢。何處生春早，春生梅援中。蕊排難犯雪，香乞擬來風。隴迥羌聲怨，江遙客思融。年年最相惱，緣未有諸叢。何處生春早，春生鳥思中。鵲巢移舊歲，鳶羽旋高風。鴻雁驚沙暖，鴛鴦愛水融。最憐雙翡翠，飛入小梅叢。何處生春早，春生池榭中。鏤瓊冰陷日，文縠水回風。柳愛和身動，梅愁合樹融。草芽猶未出，挑得小萱叢。何處生春早，春生稚戲中。亂騎殘爆竹，爭唾小旋風。罵雨愁妨走，呵冰喜旋融。女兒針線盡，偷學五辛叢。何處生春早，春生人意中。曉妝雖近火，晴戲漸憐風。暗入心情懶，先添酒思融。預知花好惡，偏在最深叢。何處生春早，春生半睡中。見燈如見霧，聞雨似聞風。開眼猶殘夢，抬身便恐融。卻成雙翅蝶，還繞庳花叢。何處生春早，春生曉鏡中。手寒勻麵粉，鬟動倚簾風。宿霧梅心滴，朝光幕上融。思牽梳洗懶，空拔綠絲叢。何處生春早，春生綺戶中。玉櫳穿細日，羅幔張輕風。柳軟腰支嫩，梅香密氣融。獨眠傍妒物，偷鏟合歡叢。何處生春早，春生老病中。土膏蒸足腫，天暖癢頭風。似覺肌膚展，潛知血氣融。又添新一歲，衰白轉成叢。何處生春早，春生客思中。旅魂驚北雁，鄉信是東風。縱有心灰動，無由鬢雪融。未知開眼日，空繞未開叢。何處生春早，春生蒙雨中。裛塵微有氣，拂面細如風。柳誤啼珠密，梅驚粉汗融。滿空愁淡淡，應豫憶芳叢。
嘉陵水
作者：元稹（唐）

爾是無心水，東流有恨無。我心無說處，也共爾何殊。
漫天嶺贈僧
作者：元稹（唐）

五上兩漫天，因師懺業緣。漫天無盡日，浮世有窮年。
百牢關
作者：元稹（唐）

天上無窮路，生期七十間。那堪九年內，五度百牢關。
二月十九日酬王十八全素
作者：元稹（唐）

君念世上川，嗟予老瘴天。那堪十日內，又長白頭年。
滎陽鄭公以稹寓居嚴茅有池塘之勝寄詩四首因有意獻
作者：元稹（唐）

激射分流闊，灣環此地多。暫停隨梗浪，猶閱敗霜荷。恨阻還江勢，思深到海波。自傷才畎澮，其奈贈珠何。
酬樂天寄蘄州簟
作者：元稹（唐）

蘄簟未經春，君先拭翠筠。知為熱時物，預與瘴中人。碾玉連心潤，編牙小片珍。霜凝青汗簡，冰透碧遊鱗。水魄輕涵黛，琉璃薄帶塵。夢成傷冷滑，驚臥老龍身。
酬李浙西先因從事見寄之作
作者：元稹（唐）

近日金鑾直，親於漢珥貂。內人傳帝命，丞相讓吾僚。浙郡懸旌遠，長安諭日遙。因君蕊珠贈，還一夢煙霄。
酬周從事望海亭見寄
作者：元稹（唐）

年老無流輩，行稀足薜蘿。熱時憐水近，高處見山多。衣袖長堪舞，喉嚨轉解歌。不辭狂複醉，人世有風波。
代杭民答樂天
作者：元稹（唐）

翠幕籠斜日，朱衣儼別筵。管絃淒欲罷，城郭望依然。路溢新城市，農開舊廢田。春坊幸無事，何惜借三年。
經舊遊
作者：鮑溶（唐）

遊魚懷故池，倦鳥懷故窠。故山系歸念，行坐青巍峨。羸馬經舊途，此鄉喜重過。居人無故老，倍感別日多。但見野中墳，累累如青螺。涼風日搖落，桑下松婆娑。歎息追古人，臨風傷逝波。古人無不死，歎息欲如何。朅來遂遠心，默默存天和。
過薛舍人舊隱
作者：鮑溶（唐）

寢門來哭夜，此月小祥初。風意猶憶瑟，螢光乍近書。牆蒿藏宿鳥，池月上鉤魚。徒引相思淚，涓涓東逝餘。
山居
作者：鮑溶（唐）

窈窕垂澗蘿，蒙茸黃葛花。鴛鴦憐碧水，照影舞金沙。
暮秋與裴居晦宴因見採菊花之作
作者：鮑溶（唐）

菊花低色過重陽，似憶王孫白玉觴。今日王孫好收採，高天已下兩回霜。
望麻姑山
作者：鮑溶（唐）

幽人往往懷麻姑，浮世悠悠仙景殊。自從青鳥不堪使，更得蓬萊訊息無。
湖上望月
作者：鮑溶（唐）

湖上清涼月更好，天邊旅人猶未歸。幾見金波滿還破，草蟲聲畔露沾衣。
襄陽懷古
作者：鮑溶（唐）

襄陽太守沈碑意，身後身前幾年事。湘江千歲未為陵，水底魚龍應識字。
秋夜對月寄僧特
作者：鮑溶（唐）

憶見特公賞秋處，涼溪看月清光寒。今夕深溪又相映，特公何處共團圓。
望江中金山寺
作者：鮑溶（唐）

一朵蓬萊在世間，梵王宮闕翠雲間。近南溪水更清淺，聞道遊人未忍還。
宿青牛穀梁煉師仙居
作者：鮑溶（唐）

隨雲步入青牛谷，青牛道士留我宿。可憐夜久月中行，惟有壇邊一枝竹。
得僧書
作者：鮑溶（唐）

身歸紫霄嶺，書下白雲來。翦筍發寒字，燒花芳夜雷。想隨香馭至，不假定鐘催。
見袁德師侍禦說江南有仙檀花，因以戲贈
作者：鮑溶（唐）

聞說天壇花耐涼，笑風含露對秋光。欲求禦史更分別，何似衣花歲歲香。
和王璠侍禦酬友人贈白角冠
作者：鮑溶（唐）

芙蓉寒豔鏤冰姿，天朗燈深拔豸時。好見吹笙伊洛上，紫煙丹鳳亦相隨。
送僧擇棲遊天臺二首
作者：鮑溶（唐）

身非居士常多病，心愛空王稍覺閑。師問寄禪何處所，浙東青翠沃洲山。金嶺雪晴僧獨歸，水文霞彩衲禪衣。可憐石室燒香夜，江月對心無是非。
上巳日寄樊瓘、樊宗憲，兼呈上浙東孟中丞簡
作者：鮑溶（唐）

世間禊事風流處，鏡裡雲山若畫屏。今日會稽王內史，好將賓客醉蘭亭。
暮春戲贈樊宗憲
作者：鮑溶（唐）

羌笛胡琴春調長，美人何處樂年芳。野船弄酒鴛鴦醉，
酬王侍禦
作者：鮑溶（唐）

慚非青玉製，故以贈仙郎。希冀留書合，提攜在筆床。詎能輝繡服，安得似芸香。所報何珍重，清明勝夜光。
寄宋申錫評事時從李少師移軍回歸
作者：鮑溶（唐）

君逐元侯靜虜歸，虎旗龍節駐春暉。欲求岱嶽燔柴禮，心期共賀太平世，去去故鄉親食薇。
夏日懷杜悰駙馬
作者：鮑溶（唐）

五月清涼蕭史家，瑤池分水種菱花。迴文地簟龍鱗浪，仍聞聖主知書癖，鳳閣燒香對五車。
鶯雛
作者：鮑溶（唐）

雙鶯銜野蝶，枝上教雛飛。避日花陰語，愁風竹裡啼。須防美人賞，為爾好毛衣。
上陽宮月
作者：鮑溶（唐）

水北宮城夜柝嚴，宮西新月影纖纖。受環花幌小開鏡，合裁班扇思行幸，願託涼風篋笥嫌。
淮南臥病聞李相夷簡移軍山陽以靖東寇感激之下因抒長句
作者：鮑溶（唐）

太白星前龍虎符，元臣出將順天誅。教聞清淨蕭丞相，魯連未必蹈滄海，應見麒麟新畫圖。
讀淮南李相行營至楚州詩
作者：鮑溶（唐）

閫外建牙威不賓，古來戡難憶忠臣。已分舟楫歸元老，來年二月登封禮，去望臺星扈日輪。
讀李相心中樂
作者：鮑溶（唐）

負海狂鯨縱巨鱗，四朝天子阻時巡。誰將侯玉乖南面，果聞丞相心中樂，上贊陶唐一萬春。
聞國家將行封禪聊抒臣情
作者：鮑溶（唐）

雲雨由來隨六龍，玉泥瑤檢不幹封。山知槱柞新煙火，旅中病客諳堯曲，身賤何由奏九重。
和淮南李相公夷簡喜平淄青回軍之作
作者：鮑溶（唐）

橫笛臨吹發曉軍，元戎幢節拂寒雲。搜山羽騎乘風引，馬毛不汗東方靖，行見蕭何第一勳。
秋暮八月十五夜與王璠侍禦賞月因愴遠離聊以奉寄
作者：鮑溶（唐）

前月月明夜，美人同遠光。清塵一以間，今夕坐相忘。風落芙蓉露，凝餘繡服香。
送蕭世秀才
作者：鮑溶（唐）

心交別我西京去，愁滿春魂不易醒。從此無人訪窮病，馬蹄車轍草青青。
懷惠明禪師
作者：鮑溶（唐）

秋天欲霜夜無風，我意不在天地中。雪山世界此涼夜，雪嶺無人又問來，十年夏臘平安否。
吳中夜別
作者：鮑溶（唐）

楚客秋思著黃葉，吳姬夜歌停碧雲。聲盡燈前各流淚，水天涼冷雁離群。
隋家井
作者：鮑溶（唐）

玉鉤欄下寒泉水，金轆轤邊影照人。此水今為九泉路，數枝花照數堆塵。
寄王璠侍禦求蜀箋
作者：鮑溶（唐）

蜀川箋紙彩雲初，聞說王家最有餘。野客思將池上學，石楠紅葉不堪書。
湘妃列女操
作者：鮑溶（唐）

有虞夫人哭虞後，淑女何事又傷離。竹上淚跡生不盡，三湘測測流急綠，秋夜露寒蜀帝飛。楓林月斜楚臣宿，終疑既遠雙悄悄，蒼梧舊雲豈難召，老猿心寒不可嘯。目眄眄兮意蹉跎，魂騰騰兮驚秋波。曲一盡兮憶再奏，
羽林行
作者：鮑溶（唐）

朝出羽林宮，入參雲臺議。獨請萬裡行，不奏和親事。君王重年少，深納開邊利。寶馬雕玉鞍，一朝從萬騎。煌煌都門外，祖帳光七貴。歌鐘樂行軍，雲物慘別地。簫笳整部曲，幢蓋動郊次。臨風親戚懷，滿袖兒女淚。行行複何贈，長劍報恩字。
鳴雁行
作者：鮑溶（唐）

七月朔方雁心苦，聯影翻空落南土。八月江南陰複晴，楚童夜宿煙波側，沙上布羅連草色。月暗風悲欲下天，江南羽族本不少，寧得網羅此客鳥。
織婦詞
作者：鮑溶（唐）

百日織彩絲，一朝停杼機。機中有雙鳳，化作天邊衣。使人馬如風，誠不阻音徽。影響隨羽翼，雙雙繞君飛。行人豈願行，不怨不知歸。所怨天盡處，何人見光輝。
塞上行
作者：鮑溶（唐）

西風應時筋角堅，承露牧馬水草冷。可憐黃河九曲盡，氈館牢落胡無影。
採珠行
作者：鮑溶（唐）

東方暮空海面平，驪龍弄珠燒月明。海人驚窺水底火，擘波下去忘此身，迢迢謂海無靈神。海宮正當龍睡重，一團冰容掌上清，四面人入光中行。騰華乍搖白日影，一富何須龍頷前，千金幾葬魚腹裡。鱗蟲變化為陰陽，飲風衣日亦飽暖，老翁擲卻荊雞卵。
采葛行
作者：鮑溶（唐）

春溪幾回葛花黃，黃麝引子山山香。蠻女不惜手足損，殷勤十指蠶吐絲，當窗嫋嫋聲高機。織成一尺無一兩，衣親玉體又何如，杳然獨對秋風曙。鏡湖女兒嫁鮫人，自茲貢薦無人惜，那敢更爭龍手跡。蠻女將來海市頭，
南塘二首
作者：鮑溶（唐）

南塘旅舍秋淺清，夜深綠蘋風不生。蓮花受露重如睡，斜月起動鴛鴦聲。塘東白日駐紅霧，早魚翻光落碧潯。畫舟蘭棹欲破浪，恐畏驚動蓮花心。
東鄰女
作者：鮑溶（唐）

雙飛鷓鴣春影斜，美人盤金衣上花。身為父母幾時客，一生知向何人家。
寄李都護
作者：鮑溶（唐）

去年河上送行人，萬裡弓旌一武臣。聞道玉關烽火滅，犬戎知有外家親。
長安旅舍懷舊山
作者：鮑溶（唐）

昨夜清涼夢本山，眠雲喚鶴有慚顏。青蓮道士長堪羨，身外無名至老閑。
漢宮詞二首
作者：鮑溶（唐）

柏梁宸居清窈窕，東方先生夜待詔。夜久月當承露盤，內人吹笙舞鳳鸞。月映東窗似玉輪，未央前殿絕聲塵。宮槐花落西風起，鸚鵡驚寒夜喚人。
薦冰
作者：鮑溶（唐）

西陸宜先啟，春寒寢廟清。曆官分氣候，天子薦精誠。已辨瑤池色，如和玉佩鳴。禮餘神轉肅，曙後月殘明。雅合霜容潔，非同雪體輕。空憐一掬水，珍重此時情。
送薛補闕入朝
作者：鮑溶（唐）

平原門下十餘人，獨受恩多未殺身。每歎陸家兄弟少，賴有軍中遺令在，猶將談笑對風塵。
句
作者：鮑溶（唐）

萬裡岐路多，一身天地窄。
汝州南潭陪陸中丞公宴
作者：孟郊（唐）

一雨百泉漲，南潭夜來深。分明碧沙底，寫出青天心。遠客洞庭至，因茲滌煩襟。既登飛雲舫，願奏清風琴。高岸立旗戟，潛蛟失浮沉。威稜護斯浸，魍魎逃所侵。山態變初霽，水聲流新音。耳目極眺聽，潺湲與嶔岑。誰言柳太守，空有白蘋吟。
汝州陸中丞席喜張從事至同賦十韻
作者：孟郊（唐）

汝水無濁波，汝山饒奇石。大賢為此郡，佳士來如積。有客乘白駒，奉義愜所適。清風蕩華館，雅瑟泛瑤席。芳醑靜無喧，金尊光有滌。縱情孰慮損，聽論自招益。願折若木枝，卻彼曜靈夕。貴賤一相接，憂悰忽轉易。會合勿言輕，別離古來惜。請君駐徵車，良遇難再覿。
夜集汝州郡齋聽陸僧辯彈琴
作者：孟郊（唐）

康樂寵詞客，清宵意無窮。徵文北山外，借月南樓中。千里愁並盡，一樽歡暫同。胡為戛楚琴，淅瀝起寒風。
同年春燕
作者：孟郊（唐）

少年三十士，嘉會良在茲。高歌搖春風，醉舞摧花枝。意蕩晼晚景，喜凝芳菲時。馬跡攢騕褭，樂聲韻參差。視聽改舊趣，物象含新姿。紅雨花上滴，綠煙柳際垂。淹中講精義，南皮獻清詞。前賢與今人，千載為一期。明鑒有皎潔，澄玉無磷緇。永與沙泥別，各整雲漢儀。盛氣自中積，英名日四馳。塞鴻絕儔匹，海月難等夷。鬱抑忽已盡，親朋樂無涯。幽蘅發空曲，芳杜綿所思。浮跡自聚散，壯心誰別離。願保金石志，無令有奪移。
羅氏花下奉招陳侍禦
作者：孟郊（唐）

眼在枝上春，落地成埃塵。不是風流者，誰為攀折人。甯辭波浪闊，莫道往來頻。拾紫豈宜晚，掇芳須及晨。勞收賈生淚，強起屈平身。花下本無俗，酒中別有神。遊蜂不飲故，戲蝶亦爭新。萬物盡如此，過時非所珍。
遊石龍渦
作者：孟郊（唐）

石龍不見形，石雨如散星。山下晴皎皎，山中陰泠泠。水飛林木杪，珠綴莓苔屏。畜異物皆別，當晨景欲暝。泉芳春氣碧，松月寒色青。險力此獨壯，猛獸亦不停。日暮且回去，浮心恨未寧。
浮石亭
作者：孟郊（唐）

曾是風雨力，崔巍漂來時。落星夜皎潔，近榜朝逶迤。翠瀲遞明滅，清潈瀉欹危。況逢蓬島仙，會合良在茲。
看花
作者：孟郊（唐）

家家有芍藥，不妨至溫柔。溫柔一同女，紅笑笑不休。月娥雙雙下，楚豔枝枝浮。洞裡逢仙人，綽約青宵遊。芍藥誰為婿，人人不敢來。唯應待詩老，日日殷勤開。玉立無氣力，春凝且裴徊。將何謝青春，痛飲一百杯。芍藥吹欲盡，無奈曉風何。餘花欲誰待，唯待諫郎過。諫郎不事俗，黃金買高歌。高歌夜更清，花意晚更多。飲之不見底，醉倒深紅波。紅波蕩諫心，諫心終無它。獨遊終難醉，挈榼徒經過。問花不解語，勸得酒無多。三年此村落，春色入心悲。料得一孀婦，經時獨淚垂。
濟源春
作者：孟郊（唐）

太行橫偃脊，百里芳崔巍。濟濱花異顏，枋口雲如裁。新畫彩色濕，上界光影來。深紅縷草木，淺碧珩溯洄。千家門前飲，一道傳禊杯。玉鱗吞金鉤，仙璿琉璃開。樸童茂言語，善俗無驚猜。狂吹寢恆宴，曉清夢先回。治生鮮惰夫，積學多深材。再遊詎癲戇，一洗驚塵埃。
濟源寒食
作者：孟郊（唐）

風巢嫋嫋春鴉鴉，無子老人仰面嗟。柳弓葦箭覷不見，高紅遠綠勞相遮。女嬋童子黃短短，耳中聞人惜春晚。逃蜂匿蝶踏地來，拋卻齋糜一瓷碗。一日踏春一百回，朝朝沒腳走芳埃。饑童餓馬掃花喂，向晚飲溪三兩杯。莓苔井上空相憶，轆轤索斷無訊息。酒人皆倚春發綠，病叟獨藏秋發白。長安落花飛上天，南風引至三殿前。可憐春物亦朝謁，唯我孤吟渭水邊。枋口花間掣手歸，嵩陽為我留紅暉。可憐躑躅千萬尺，柱地柱天疑欲飛。蜜蜂為主各磨牙，咬盡村中萬木花。君家甕甕今應滿，五色冬籠甚可誇。
遊枋口
作者：孟郊（唐）

一步複一步，出行千里幽。為取山水意，故作寂寞遊。太行青巔高，枋口碧照浮。明明無底鏡，泛泛忘機鷗。老逸不自限，病狂不可週。恣閑饒淡薄，怠玩多淹留。芳物競晼晚，綠梢掛新柔。和友鶯相繞，言語亦以稠。始知萬類然，靜躁難相求。聳我殘病骨，健如一仙人。鏡中照千里，鏡浪洞百神。此神日月華，不作尋常春。三十夜皆明，四時晝恆新。鳥聲盡依依，獸心亦忻忻。澄幽出所怪，閃異坐微絪。可來複可來，此地靈相親。
與王二十一員外涯遊枋口柳溪
作者：孟郊（唐）

萬株古柳根，拏此磷磷溪。野榜多屈曲，仙潯無端倪。春桃散紅煙，寒竹含晚淒。曉聽忽以異，芳樹安能齊。共疑落鏡中，坐泛紅景低。水意酒易醒，浪情事非迷。小儒峭章句，大賢嘉提攜。潛竇韻靈瑟，翠崖鳴玉珪。主人稷卨翁，德茂芝朮畦。鑿出幽隱端，氣象皆升躋。曾是清樂抱，逮茲幾省溪。宴位席蘭草，濫觴驚鳧鷖。靈味薦魴瓣，金花屑橙齏。江調擺衰俗，洛風遠塵泥。徒言奏狂狷，詎敢忘筌蹄。
與王二十一員外涯遊昭成寺
作者：孟郊（唐）

洛友寂寂約，省騎霏霏塵。遊僧步晚磬，話茗含芳春。瑤策冰入手，粉壁畫瑩神。赬廓芙蓉霽，碧殿琉璃勻。玄講島嶽盡，淵詠文字新。屢笑寒竹宴，況接青雲賓。顧慚餘眷下，衰瘵嬰殘身。
嵩少
作者：孟郊（唐）

沙彌舞袈裟，走向躑躅飛。閒步亦惺惺，芳援相依依。噎塞春咽喉，蜂蝶事光輝。群嬉且已晚，孤引將何歸。流豔去不息，朝英亦疏微。
旅次洛城東水亭
作者：孟郊（唐）

水竹色相洗，碧花動軒楹。自然逍遙風，蕩滌浮競情。霜落葉聲燥，景寒人語清。我來招隱亭，衣上塵暫輕。
洛橋晚望
作者：孟郊（唐）

天津橋下冰初結，洛陽陌上人行絕。榆柳蕭疏樓閣閑，月明直見嵩山雪。
北郭貧居
作者：孟郊（唐）

進乏廣莫力，退為蒙籠居。三年失意歸，四向相識疏。地僻草木壯，荒條扶我廬。夜貧燈燭絕，明月照吾書。欲識貞靜操，秋蟬飲清虛。
題陸鴻漸上饒新開山舍
作者：孟郊（唐）

驚彼武陵狀，移歸此巖邊。開亭擬貯雲，鑿石先得泉。嘯竹引清吹，吟花成新篇。乃知高潔情，擺落區中緣。
題韋承總吳王故城下幽居
作者：孟郊（唐）

才飽身自貴，巷荒門豈貧。韋生堪繼相，孟子願依鄰。夜思琴語切，晝情茶味新。霜枝留過鵲，風竹掃蒙塵。郢唱一聲發，吳花千片春。對君何所得，歸去覺情真。
蘇州崑山惠聚寺僧房
作者：孟郊（唐）

昨日到上方，片雲掛石床。錫杖莓苔青，袈裟松柏香。晴磬無短韻，古燈含永光。有時乞鶴歸，還訪逍遙場。
題從叔述靈巖山壁
作者：孟郊（唐）

換卻世上心，獨起山中情。露衣涼且鮮，雲策高複輕。喜見夏日來，變為松景清。每將逍遙聽，不厭颼飀聲。遠念塵末宗，未疏俗間名。桂枝妄舉手，萍路空勞生。仰謝開淨弦，相招時一鳴。
題林校書花嚴寺書窗
作者：孟郊（唐）

隱詠不誇俗，問禪徒淨居。翻將白雲字，寄向青蓮書。擬古投松坐，就明開紙疏。昭昭南山景，獨與心相如。
藍溪元居士草堂
作者：孟郊（唐）

市井不容義，義歸山谷中。夫君宅松桂，招我棲蒙籠。人樸情慮肅，境閑視聽空。清溪宛轉水，修竹徘徊風。木倦採樵子，土勞稼穡翁。讀書業雖異，敦本志亦同。藍岸青漠漠，藍峰碧崇崇。日昏各命酒，寒蛩鳴蕙叢。
新卜清羅幽居奉獻陸大夫
作者：孟郊（唐）

黔婁住何處，仁邑無餒寒。豈悟舊羈旅，變為新閑安。二傾有餘食，三農行可觀。籠禽得高巢，轍鮒還層瀾。翳翳桑柘墟，紛紛田裡歡。兵戈忽消散，耦耕非艱難。嘉木偶良酌，芳陰庇清彈。力農唯一事，趣世徒萬端。靜覺本相厚，動為末所殘。此外有餘暇，鋤荒出幽蘭。
題韋少保靜恭宅藏書洞
作者：孟郊（唐）

高意合天制，自然狀無窮。仙華凝四時，玉蘚生數峰。書秘漆文字，匣藏金蛟龍。閑為氣候肅，開作雲雨濃。洞隱諒非久，巖夢誠必通。將綴文士集，貫就真珠叢。
生生亭
作者：孟郊（唐）

灘鬧不妨語，跨溪仍置亭。置亭嵽嵲頭，開窗納遙青。遙青新畫出，三十六扇屏。褭褭立平地，稜稜浮高冥。一日數開扉，仙閃目不停。徒誇遠方岫，曷若中峰靈。拔意千餘丈，浩言永堪銘。浩言無愧同，愧同忍醜醒。致之未有力，力在君子聽。
寒溪
作者：孟郊（唐）

霜洗水色盡，寒溪見纖鱗。幸臨虛空鏡，照此殘悴身。潛滑不自隱，露底瑩更新。豁如君子懷，曾是危陷人。始明淺俗心，夜結朝已津。淨漱一掬碧，遠消千慮塵。始知泥步泉，莫與山源鄰。洛陽岸邊道，孟氏莊前溪。舟行素冰折，聲作青瑤嘶。綠水結綠玉，白波生白珪。明明寶鏡中，物物天照齊。仄步下危曲，攀枯聞孀啼。霜芬稍消歇，凝景微茫齊。痴坐直視聽，戇行失蹤蹊。岸童劚棘勞，語言多悲淒。曉飲一杯酒，踏雪過清溪。波瀾凍為刀，剸割鳧與鷖。宿羽皆翦棄，血聲沉沙泥。獨立欲何語，默唸心酸嘶。凍血莫作春，作春生不齊。凍血莫作花，作花發孀啼。幽幽棘針村，凍死難耕犁。篙工磓玉星，一路隨迸螢。朔凍哀徹底，獠饞詠潛鯹。冰齒相磨齧，風音酸鐸鈴。清悲不可逃，洗出纖悉聽。碧瀲卷已盡，彩縷飛飄零。下躡滑不定，上棲折難停。哮嘐呷喢冤，仰訴何時寧。一曲一直水，白龍何鱗鱗。凍飆雜碎號，齏音坑谷辛。柧椾吃無力，飛走更相仁。猛弓一折弦，餘喘爭來賓。大嚴此之立，小殺不復陳。皎皎何皎皎，氤氳複氤氳。瑞晴刷日月，高碧開星辰。獨立兩腳雪，孤吟千慮新。天欃徒昭昭，箕舌虛齗齗。堯聖不聽汝，孔微亦有臣。諫書竟成章，古義終難陳。因凍死得食，殺風仍不休。以兵為仁義，仁義生刀頭。刀頭仁義腥，君子不可求。波瀾抽劍冰，相劈如仇讎。尖雪入魚心，魚心明愀愀。怳如罔兩說，似訴割切由。誰使異方氣，入此中土流。翦盡一月春，閉為百穀幽。仰懷新霽光，下照疑憂愁。溪老哭甚寒，涕泗冰珊珊。飛死走死形，雪裂紛心肝。劍刃凍不割，弓弦強難彈。常聞君子武，不食天殺殘。斸玉掩骼胔，弔瓊哀闌幹。溪風擺餘凍，溪景銜明春。玉消花滴滴，虯解光鱗鱗。懸步下清曲，消期濯芳津。千里冰裂處，一勺暖亦仁。凝精互相洗，漪漣競將新。忽如劍瘡盡，初起百戰身。
立德新居
作者：孟郊（唐）

立德何亭亭，西南聳高隅。陽崖洩春意，井圃留冬蕪。勝引即紆道，幽行豈通衢。碧峰遠相揖，清思誰言孤。寺秩雖貴家，濁醪良可哺。聳城架霄漢，潔宅涵絪縕。開門洛北岸，時鎖嵩陽雲。夜高星辰大，晝長天地分。厚韻屬疏語，薄名謝囂聞。茲焉有殊隔，永矣難及群。賓秩已覺厚，私儲常恐多。清貧聊自爾，素責將如何。儉教先勉力，修襟無餘佗。良棲一枝木，靈巢片葉荷。仰笑鶤鵬輩，委身拂天波。疏門不掩水，洛色寒更高。曉碧流視聽，夕清濯衣袍。為於仁義得，未覺登陟勞。遠岸雪難莫，勁枝風易號。霜禽各嘯侶，吾亦愛吾曹。崎嶇有懸步，委曲饒荒尋。遠樹足良木，疏巢無爭禽。素魄銜夕岸，綠水生曉潯。空曠伊洛視，彷彿瀟湘心。何必尚遠異，憂勞滿行襟。懸途多仄足，崎圃無修畦。芳蘭與宿艾，手擷心不迷。品子懶讀書，轅駒難服犁。虛食日相投，誇腸詎能低。恥從新學遊，願將古農齊。都城多聳秀，愛此高縣居。伊雒繞街巷，鴛鴦飛閻閭。翠景何的礫，霜颸飄空虛。突出萬家表，獨治二畝蔬。一旬一手版，十日九手鋤。手鋤手自勖，激勸亦已饒。畏彼梨慄兒，空資玩弄驕。夜景臥難盡，晝光坐易消。治舊得新義，耕荒生嘉苗。鋤治苟愜適，心形俱逍遙。玉蹄裂鳴水，金綬忽照門。拂拭貧士席，拜候丞相轅。德疏未為高，禮至方覺尊。豈唯耀茲日，可以榮遠孫。如何一陽朝，獨荷眾瑞繁。東南富水木，寂寥蔽光輝。此地足文字，及時隘驂騑。仄雪踏為平，澀行變如飛。令畦生氣色，嘉綠新霏微。天意資厚養，賢人肯相違。
送盧侍禦赴河北
作者：劉長卿（唐）

謫居為別倍傷情，何事從戎獨遠行。千里按圖收故地，莫學仲連逃海上，田單空愧取聊城。
送子婿崔真父歸長城
作者：劉長卿（唐）

送君卮酒不成歡，幼女辭家事伯鸞。桃葉宜人誠可詠，惆悵暮帆何處落，青山無限水漫漫。
送陸澧倉曹西上
作者：劉長卿（唐）

長安此去欲何依，先達誰當薦陸機。日下鳳翔雙闕迥，臨水自傷流落久，贈君空有淚沾衣。
送柳使君赴袁州
作者：劉長卿（唐）

宜陽出守新恩至，京口因家始願違。五柳閉門高士去，惟有郡齋窗裡岫，朝朝空對謝玄暉。
戲題贈二小男
作者：劉長卿（唐）

異鄉流落頻生子，幾許悲歡並在身。欲並老容羞白髮，何幸暮年方有後，舉家相對卻沾巾。
謫官後臥病官舍，簡賀蘭侍郎
作者：劉長卿（唐）

青春衣繡共稱宜，白首垂絲恨不遺。江上幾回今夜月，歲歲任他芳草綠，長沙未有定歸期。
歲日見新曆，因寄都官裴郎中
作者：劉長卿（唐）

青陽振蟄初頒曆，白首銜冤欲問天。絳老更能經幾歲，若道平分四時氣，南枝為底發春偏。
江州重別薛六、柳八二員外
作者：劉長卿（唐）

生涯豈料承優詔，世事空知學醉歌。江上月明胡雁過，今日龍鍾人共棄，愧君猶遣慎風波。
青溪口送人歸嶽州
作者：劉長卿（唐）

洞庭何處雁南飛，江菼蒼蒼客去稀。帆帶夕陽千里沒，歧路相逢無可贈，老年空有淚沾衣。
送靈澈上人還越中
作者：劉長卿（唐）

禪客無心杖錫還，沃洲深處草堂閑。身隨敝屨經殘雪，那堪別後長相憶，雲木蒼蒼但閉關。
送耿拾遺歸上都
作者：劉長卿（唐）

若為天畔獨歸秦，對水看山欲暮春。窮海別離無限路，想到郵亭愁駐馬，不堪西望見風塵。
和樊使君登潤州城樓
作者：劉長卿（唐）

山城迢遞敞高樓，露冕吹鐃居上頭。春草連天隨北望，王粲尚為南郡客，別來何處更銷憂。
餞王相公出牧括州
作者：劉長卿（唐）

縉雲詎比長沙遠，出牧猶承明主恩。城對寒山開畫戟，蕭索庭槐空閉合，舊人誰到翟公門。
題靈佑和尚故居
作者：劉長卿（唐）

歎逝翻悲有此身，禪房寂寞見流塵。多時行徑空秋草，殘經窗下依然在，憶得山中問許詢。
尋龍井楊老
作者：劉長卿（唐）

柴門草舍絕風塵，空谷耕田學子真。泉咽恐勞經隴底，唯有胡麻當雞黍，白雲來往未嫌貧。
見故人李均所借古鏡恨其未獲歸府斯人已亡愴然有作
作者：劉長卿（唐）

故人留鏡無歸處，今日懷君試暫窺。歲久豈堪塵自入，所恨平生還不早，如今始掛隴頭枝。
聞虞沔州有替，將歸上都，登漢東城寄贈
作者：劉長卿（唐）

淮南搖落客心悲，溳水悠悠怨別離。早雁初辭舊關塞，惆悵恨君先我去，漢陽耆老憶旌麾。
獻淮甯軍節度使李相公
作者：劉長卿（唐）

建牙吹角不聞喧，三十登壇眾所尊。家散萬金酬士死，白馬翩翩春草細，郊原西去獵平原。
觀校獵，上淮西相公
作者：劉長卿（唐）

龍驤校獵邵陵東，野火初燒楚澤空。師事黃公千戰後，三十擁旄誰不羨，周郎少小立奇功。
送皇甫曾赴上都
作者：劉長卿（唐）

東遊久與故人違，西去荒涼舊路微。秋草不生三徑處，楚客豈勞傷此別，滄江欲暮自沾衣。
送李錄事兄歸襄鄧
作者：劉長卿（唐）

十年多難與君同，幾處移家逐轉蓬。白首相逢徵戰後，漢水楚雲千萬裡，天涯此別恨無窮。
漢陽獻李相公
作者：劉長卿（唐）

退身高臥楚城幽，獨掩閑門漢水頭。春草雨中行徑沒，早晚卻還丞相印，十年空被白雲留。
長沙過賈誼宅
作者：劉長卿（唐）

三年謫宦此棲遲，萬古惟留楚客悲。秋草獨尋人去後，寂寂江山搖落處，憐君何事到天涯。
奉酬辛大夫喜湖南臘月連日降雪見示之作
作者：劉長卿（唐）

長沙耆舊拜旌麾，喜見江潭積雪時。柳絮三冬先北地，閭裡何人不相慶，萬家同唱郢中詞。
登餘幹古縣城
作者：劉長卿（唐）

孤城上與白雲齊，萬古荒涼楚水西。官舍已空秋草綠，沙鳥不知陵穀變，朝飛暮去弋陽溪。
將赴嶺外，留題蕭寺遠公院
作者：劉長卿（唐）

竹房遙閉上方幽，苔徑蒼蒼訪昔遊。內史舊山空日暮，此去播遷明主意，白雲何事欲相留。
初聞貶謫，續喜量移，登幹越亭贈鄭校書
作者：劉長卿（唐）

青青草色滿江洲，萬裡傷心水自流。越鳥豈知南國遠，何事還邀遷客醉，春風日夜待歸舟。
北歸入至德州界，偶逢洛陽鄰家李光宰
作者：劉長卿（唐）

生涯心事已蹉跎，舊路依然此重過。近北始知黃葉落，華髮相逢俱若是，故園秋草複如何。
自江西歸至舊任官舍，贈袁贊府
作者：劉長卿（唐）

卻見同官喜複悲，此生何幸有歸期。空庭客至逢搖落，南方風土勞君問，賈誼長沙豈不知。
赴南中題褚少府湖上亭子
作者：劉長卿（唐）

種田東郭傍春陂，萬事無情把釣絲。綠竹放侵行徑裡，從此別君千萬裡，白雲流水憶佳期。
上巳日越中與鮑侍郎泛舟耶溪
作者：劉長卿（唐）

蘭橈縵轉傍汀沙，應接雲峰到若耶。舊浦滿來移渡口，君見漁船時借問，前洲幾路入煙花。
雙峰下哭故人李宥
作者：劉長卿（唐）

憐君孤壟寄雙峰，埋骨窮泉複幾重。白露空沾九原草，惆悵東皋卻歸去，人間無處更相逢。
使次安陸寄友人
作者：劉長卿（唐）

新年草色遠萋萋，久客將歸失路蹊。暮雨不知溳口處，君在江南相憶否，門前五柳幾枝低。
哭陳歙州
作者：劉長卿（唐）

千秋萬古葬平原，素業清風及子孫。旅櫬歸程傷道路，儒行公才竟何在，獨憐棠樹一枝存。
酬屈突陝
作者：劉長卿（唐）

落葉紛紛滿四鄰，蕭條環堵絕風塵。鄉看秋草歸無路，憐君計畫誰知者，但見蓬蒿空沒身。
送惠法師遊天臺，因懷智大師故居
作者：劉長卿（唐）

翠屏瀑水知何在，鳥道猿啼過幾重。落日獨搖金策去，憶想東林禪誦處，寂寥惟聽舊時鐘。
自夏口至鸚鵡洲，夕望嶽陽，寄源中丞
作者：劉長卿（唐）

汀洲無浪複無煙，楚客相思益渺然。漢口夕陽斜渡鳥，賈誼上書憂漢室，長沙謫去古今憐。
送侯中丞流康州
作者：劉長卿（唐）

長江極目帶楓林，匹馬孤雲不可尋。遷播共知臣道枉，北闕九重誰許屈，獨看湘水淚沾襟。
別嚴士元
作者：劉長卿（唐）

春風倚棹闔閭城，水國春寒陰複晴。細雨濕衣看不見，東道若逢相識問，青袍今日誤儒生。
避地江東，留別淮南使院諸公
作者：劉長卿（唐）

長安路絕鳥飛通，萬裡孤雲西複東。舊業已應成茂草，此去行持一竿竹，等閒將狎釣漁翁。
罪所上禦史惟則
作者：劉長卿（唐）

誤因微祿滯南昌，幽系圜扉晝夜長。黃鶴翅垂同燕雀，賢達不能同感激，更於何處問蒼蒼。
送台州李使君，兼寄題國清寺
作者：劉長卿（唐）

露冕新承明主恩，山城別是武陵源。花間五馬時行縣，知到應真飛錫處，因君一想已忘言。
獄中聞收東京有赦
作者：劉長卿（唐）

傳聞闕下降絲綸，為報關東滅虜塵。壯志已憐成白首，持法不須張密網，恩波自解惜枯鱗。
溫湯客舍
作者：劉長卿（唐）

冬狩溫泉歲欲闌，宮城佳氣晚宜看。湯燻仗裡千旗暖，且喜禮闈秦鏡在，還將妍醜付春官。
送孫逸歸廬山
作者：劉長卿（唐）

爐峰絕頂楚雲銜，楚客東歸棲此巖。彭蠡湖邊香橘柚，常愛此中多勝事，新詩他日佇開緘。
送馬秀才落第歸江南
作者：劉長卿（唐）

南客懷歸鄉夢頻，東門悵別柳條新。殷勤鬥酒城陰暮，憐君此去未得意，陌上愁看淚滿巾。
送常十九歸嵩少故林
作者：劉長卿（唐）

迢迢此恨杳無涯，楚澤嵩丘千里賒。歧路別時驚一葉，他日山中逢勝事，桃源洞裡幾人家。
送宇文遷明府赴洪州張觀察追攝豐城令
作者：劉長卿（唐）

送君不復遠為心，餘亦扁舟湘水陰。路逐山光何處盡，倘見主人論謫宦，爾來空有白頭吟。
送李將軍
作者：劉長卿（唐）

徵西諸將一如君，報德誰能不顧勳。身逐塞鴻來萬裡，歸去蕭條灞陵上，幾人看葬李將軍。
西陵寄一上人
作者：劉長卿（唐）

東山訪道成開士，南渡隋陽作本師。了義惠心能善誘，多謝清言異玄度，懸河高論有誰持。
賦得
作者：劉長卿（唐）

鶯啼燕語報新年，馬邑龍堆路幾千。家住層城臨漢苑，為問元戎竇車騎，何時返旆勒燕然。
三月李明府後亭泛舟
作者：劉長卿（唐）

江南風景複如何，聞道新亭更欲過。處處紉蘭春浦淥，更待持橈徐轉去，微風落日水增波。
喜朱拾遺承恩拜命赴任上都
作者：劉長卿（唐）

詔書徵拜脫荷裳，身去東山閉草堂。閶闔九天通奏籍，今日卻回垂釣處，海鷗相見已高翔。
鄖上送韋司士歸上都舊業
作者：劉長卿（唐）

前朝舊業想遺塵，今日他鄉獨爾身。鄖地國除為過客，西去茫茫問歸路，關河漸近淚盈巾。
感懷
作者：劉長卿（唐）

秋風落葉正堪悲，黃菊殘花欲待誰。水近偏逢寒氣早，自笑不如湘浦雁，飛來即是北歸時。
送楊於陵歸宋汴州別業
作者：劉長卿（唐）

半山溪雨帶斜暉，向水殘花映客衣。旅食嗟餘當歲晚，離亂要知君到處，寄書須及雁南飛。
送崔使君赴壽州
作者：劉長卿（唐）

列郡專城分國憂，彤幨皂蓋古諸侯。仲華遇主年猶少，千里相思如可見，淮南木葉正驚秋。
上陽宮望幸
作者：劉長卿（唐）

玉輦西巡久未還，春光猶入上陽間。萬木長承新雨露，獨見彩雲飛不盡，只應來去候龍顏。
過裴舍人故居
作者：劉長卿（唐）

慘慘天寒獨掩扃，紛紛黃葉滿空庭。孤墳何處依山木，書幌無人長不卷，秋來芳草自為螢。
登松江驛樓北望故園
作者：劉長卿（唐）

淚盡江樓北望歸，田園已陷百重圍。平蕪萬裡無人去，白鷗漁父徒相待，未掃欃槍懶息機。
秋夜有懷高三十五適，兼呈空上人
作者：劉長卿（唐）

晚節逢君趣道深，結茅栽樹近東林。吾師幾度曾摩頂，不見支公與玄度，相思擁膝坐長吟。
送孔巢父赴河南軍
作者：劉長卿（唐）

江南相送隔煙波，況複新秋一雁過。聞道全軍徵北虜，共許陳琳工奏記，知君名行未蹉跎。
登潤州萬歲樓
作者：劉長卿（唐）

高樓獨上思依依，極浦遙山合翠微。江客不堪頻北望，聞道王師猶轉戰，更能談笑解重圍。
江樓送太康郭主簿赴嶺南
作者：劉長卿（唐）

對酒憐君安可論，當官愛士如平原。料錢用盡卻為謗，樹色應無江北秋，天涯尚見淮陽月。驛路南隨桂水流，
客舍喜鄭三見寄
作者：劉長卿（唐）

客舍逢君未換衣，閉門愁見桃花飛。遙想故園今已爾，窮巷無人鳥雀閑，空庭新雨莓苔綠。北中分與故交疏，
送賈三北遊
作者：劉長卿（唐）

賈生未達猶窘迫，身馳匹馬邯鄲陌。片雲郊外遙送人，雨色新添漳水綠，夕陽遠照蘇門高。把袂相看衣共緇，
齊一和尚影堂
作者：劉長卿（唐）

一公住世忘世紛，暫來複去誰能分。身寄虛空如過客，舊地愁看雙樹在，空堂只是一燈懸。一燈長照恆河沙，昔餘精念訪禪扉，常接微言清道機。今來寂寞無所得，
潁川留別司倉李萬
作者：劉長卿（唐）

故人早負幹將器，誰言未展平生意。想君疇昔高步時，槐暗公庭趨小吏，荷香陂水膾鱸魚。客裡相逢款話深，落日徵驂隨去塵，含情揮手背城闉。已恨良時空此別，
聽笛歌留別鄭協律
作者：劉長卿（唐）

舊遊憐我長沙謫，載酒沙頭送遷客。天涯望月自沾衣，商聲寥亮羽聲苦，江天寂曆江楓秋。靜聽關山聞一叫，隨風飄向何處落，唯見曲盡平湖深。明發與君離別後，
時平後送範倫歸安州
作者：劉長卿（唐）

昨聞戰罷圖麟閣，破虜收兵卷戎幕。滄海初看漢月明，與君攜手姑蘇臺，望鄉一日登幾回。白雲飛鳥去寂寞，洛陽舉目今誰在，潁水無情應自流。吳苑西人去欲稀，萬裡遙懸帝鄉憶，五年空帶風塵色。卻到長安逢故人，
小鳥篇，上裴尹
作者：劉長卿（唐）

藩籬小鳥何甚微，翩翩日夕空此飛。只緣六翮不自致，獨立雖輕燕雀群，孤飛還懼鷹鸇搏。自憐天上青雲路，歲月蹉跎飛不進，羽毛憔悴何人問。繞樹空隨烏鵲驚，少年挾彈遙相猜，遂使驚飛往復回。不辭奮翼向君去，
登吳古城歌
作者：劉長卿（唐）

登古城兮思古人，感賢達兮同埃塵。望平原兮寄遠目，伍員殺身誰不冤，竟看墓樹如所言。越王嘗膽安可敵，黍離離兮城坡坨，牛羊踐兮牧豎歌。野無人兮秋草綠，荒阡斷兮誰重過，孤舟逝兮愁若何。天寒日暮江楓落，